**מי אנחנו?**

מכון ירושלים לצדק הוא גוף ציבורי **ציוני ישראלי**, הנתמך על ידי אוהבי ישראל מבית ומחוץ. המכון פועל מאז שנת 2004 להבטחת קיום המדינה כבית לאומי לעם היהודי, לביסוס מעמדה בעולם ולחיזוק חוסנה החברתי, באמצעות: שמירה על ערכי מגילת העצמאות, הגנה על שלטון החוק, על חופש המצפון, הדמוקרטיה ועל זכויות אדם (הן של תושבי הארץ, והן של כלל אזרחי המזרח התיכון).

המכון הוא שותף פעיל במאמצי הדיפלומטיה והישראלית, ונלחם בפועל כנגד גילויי אנטישמיות ודה-לגיטימציה בעולם כלפי המדינה.   
אלא שבעוד מרבית ארגוני זכויות האדם, נוטים לעמדות המציגות את ישראל באור בעייתי, הרי המכון גאה להביע עמדות מעמיקות ומאוזנות, נטולות צד פוליטי של הסכסוך היהודי - ערבי, מתוך הבנה כי: לא צריכה להיות סתירה בין היות ישראל מדינה יהודית, לבין היותה מדינה דמוקרטית, וגם מתוך אמונה כי יש למדינה העוצמה והיכולת לחזק את ערכי הסובלנות, האתיקה והמוסר.

**כלי הפעולה** בהם משתמש המכון מגוונים, וכוללים בעיקר: כלי מחקר, ניתור וניתוח אירועים ותרחישים במזה"ת, בהקשרים שונים של הפרות זכויות אדם, של דה לגיטימציה לישראל ושל ביטויי אנטישמיות. המכון נעזר גם בכלים משפטיים דה פקטו להגנה על תדמית הלאום והמדינה מצד אחד, יחד עם שמירה על זכויות מיעוטים וקבוצות בסיכון בחברה הישראלית בצד האחר, וגם מאמצי הסברה, שכנוע ושינוי עמדות.

**בין הנושאים** שעל סדר יומו של המכון:

- פעילות נמרצת ל**שינוי דעת הקהל העולמית**, בכלל זה, למשל, דרישות לחקירת הפרות זכויות אדם במדינות המזרח התיכון בבית הדין לפשעי מלחמה בהאג, למשל: סיוע במאבק ברשתות החברתיות ובאמצעי הדיגיטל לפגיעה בתדמית ישראל באמצעות תנועת הקורות לחרם, למשל: הגשת מחקרים, ממצאים ופניות מוסדרות לגופי על בינלאומיים, כגון: מוסדות האו"ם, מוסדות הפרלמנט האירופי, מוסדות השלטון בארה"ב, בכלל זה הקונגרס האמריקאי, גופי אקדמיה בעולם, ובישראל: בית המשפט העליון לצדק, כנסת ישראל, משרדי ממשלה ועוד.

- **סיוע משפטי פרו בונו** במקרים של פגיע בזכויות אדם והפלייה דתית בישראל.

- **מאבק בסחר ונשים וזנות:** המכון ניצב בחזית המאבק בתופעה. יחד עם גורמים אזרחיים נוספים, מעודד קידום תהליכי חקיקה, ביצוע מחקרים ופרסומם, גיבוש תכניות חינוכיות ועוד.

- **סיוע לגורמים מוחלשים בחברה הישראלית, לרבות: ניצולי שואה:** עולים מאתיופיה, חיילים בודדים, ואחרים.